ચૂંટણીપંચે આ અંગે કેન્દ્રીય કાયદા મંત્રાલય સાથે ચર્ચા કર્યા બાદ ઉમેદવારી અંગેના નિયમોમાં વિવિધ પ્રકારના ઉમેદવારી ફોર્મમાં કેટલાક વધારાના સવાલ સામેલ કરીને ઉમેદવારો માટે સોશિયલ મીડિયા પર તેમનાં વિવિધ અેકાઉન્ટ અંગે માહિતી આપવી ફરજિયાત બનાવી છે. આ અંગે મંત્રાલય દ્વારા નવા નિયમો લાગુ કરવાનું જાહેરનામું બહાર પાડવામાં આ‍વ્યું છે, જેમાં ચૂંટણીના નિયમ-૧૯૬૧ હેઠળ ઉમેદવાર દ્વારા ભરવામાં આ‍વતા ફોર્મ-૨૬માં સોશિયલ મીડિયા સંબંધી માહિતીનું કોલમ ઉમેરવામાં આવ્યુ છે, જેમાં ઉમેદવારોને તેમનો ટેલિફોન નંબર અને ઈ-મેઈલ આઈડી ઉપરાંત ત્રણ સોશિયલ મીડિયા એકાઉન્ટ અંગેની માહિતી આપવી પડશે, જેમાં ટિ્વટર, ફેસબુક આઈડી અને ઈન્સ્ટાગ્રામ અથવા અન્ય કોઈ સોશિયલ મીડિયા એકાઉન્ટની આઈડી આપી શકાશે.